CELEX: 32014D0841
Language: et
Date: 2014-11-26 00:00:00
Title: 2014/841/EL, Euratom: Komisjoni rakendusotsus, 26. november 2014 , millega muudetakse rakendusotsust 2013/749/EL, Euratom, millega antakse Portugalile luba kasutada käibemaksupõhiste omavahendite baasi väljaarvutamisel teatavaid ligikaudseid arvestusi (teatavaks tehtud numbri C(2014) 8922 all)

28.11.2014   
            
            
               ET
            
            
               Euroopa Liidu Teataja
            
            
               L 343/27
            
         KOMISJONI RAKENDUSOTSUS,
   26. november 2014,
   millega muudetakse rakendusotsust 2013/749/EL, Euratom, millega antakse Portugalile luba kasutada käibemaksupõhiste omavahendite baasi väljaarvutamisel teatavaid ligikaudseid arvestusi
   
      
         (teatavaks tehtud numbri C(2014) 8922 all)
      
   
   (Ainult portugalikeelne tekst on autentne)
   
      (2014/841/EL, Euratom)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 4 lõiget 4 ja artikli 6 lõike 3 teist lõiku,
   olles konsulteerinud omavahendite nõuandekomiteega
   ning arvestades järgmist:
   
               (1)
            
            
               Nõukogu direktiivi 2006/112/EÜ (2) artikli 377 kohaselt võib Portugal säilitada selle direktiivi X lisa B osa punktis 10 osutatud tehingute suhtes maksuvabastuse kooskõlas tingimustega, mis selles liikmesriigis kehtisid 1. jaanuaril 1989. Kõnealuseid tehinguid tuleb arvesse võtta käibemaksupõhiste omavahendite baasi kindlaksmääramisel.
            
         
               (2)
            
            
               Oma 10. aprilli 2014. aasta vastuses komisjoni 19. veebruari 2014. aasta kirjale käibemaksupõhiste omavahendite kontrollimise lihtsustamise kohta (3) taotles Portugal komisjonilt luba kasutada eelarveaastatel 2014–2020 direktiivi 2006/112/EÜ X lisa B osa punktis 10 osutatud tehingute puhul käibemaksupõhiste omavahendite baasi arvutamisel kindlat protsendimäära vahebaasist. See protsendimäär on Portugalis aastaid muutumatuna püsinud. Seepärast tuleks Portugalil lubada käibemaksupõhiste omavahendite baasi arvutamiseks kasutada kindlat protsendimäära vastavalt komisjoni saadetud kirjale.
            
         
               (3)
            
            
               Portugal taotles komisjonilt luba kasutada 2014. eelarveaasta kaalutud keskmise käibemaksumäära arvutamisel ESA 2010-l põhinevaid, 2011. aasta rahvamajanduse arvepidamise andmeid. Värskeimad kättesaadavad ESA 95-l põhinevad rahvamajanduse arvepidamise andmed, mis on piisavalt üksikasjalikud, on aastast 2010, samal ajal kui ajaks, mil Portugal esitab aruande 2014. eelarveaasta käibemaksupõhiste omavahendite kohta, on ESA 2010-l põhinevad, piisavalt üksikasjalikud rahvamajanduse arvepidamise andmed kättesaadavad 2011. aasta kohta. Seepärast tuleks lubada Portugalil kasutada 2014. eelarveaasta kaalutud keskmise käibemaksumäära arvutamisel ESA 2010-l põhinevaid rahvamajanduse arvepidamise andmeid aastast 2011.
            
         
               (4)
            
            
               Euroopa Parlamendi ja nõukogu määruse (EL) nr 2013/549 (4) artikli 10 lõike 2 kohaselt võivad liikmesriigid käibemaksupõhiste omavahendite kindlaksmääramisel kasutada ESA 2010-l põhinevaid andmeid, kui nõukogu otsus 2007/436/EÜ, Euratom (5) on veel jõus, juhul kui nõutavad ESA 95 üksikasjalikud andmed ei ole kättesaadavad.
            
         
               (5)
            
            
               Läbipaistvuse ja õiguskindluse huvides on asjakohane loa kohaldatavust ajaliselt piirata.
            
         
               (6)
            
            
               Seepärast tuleks komisjoni rakendusotsust 2013/749/EL, Euratom (6) vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsust 2013/749/EL, Euratom muudetakse järgmiselt.
   
               1)
            
            
               Pealkiri asendatakse järgmisega:
               .
            
         
               2)
            
            
               Artikkel 1 asendatakse järgmisega:
               „Artikkel 1
               Portugalil lubatakse käibemaksupõhiste omavahendite baasi väljaarvutamisel alates 1. jaanuarist kuni 31. detsembrini 2013 kasutada ligikaudseid arvestusi järgmiste, direktiivi 2006/112/EÜ X lisa B osas osutatud tehingute puhul:
               
                            
                        
                        
                           reisijatevedu (punkt 10).”
                        
                     
         
               3)
            
            
               Lisatakse artikkel 1a:
               „Artikkel 1a
               Portugalil lubatakse käibemaksupõhiste omavahendite baasi väljaarvutamisel alates 1. jaanuarist 2014 kuni 31. detsembrini 2020 direktiivi 2006/112/EÜ X lisa B osa punktis 10 osutatud tehingute (reisijatevedu) puhul kasutada protsendimäära 0,03 % vahebaasist.”
            
         
               4)
            
            
               Artikkel 2 asendatakse järgmisega:
               „Artikkel 2
               Portugalil lubatakse tehingute statistilistesse liikidesse rühmitamisel kasutada ESA 2010-l põhinevaid, 2011. aasta rahvamajanduse arvepidamise andmeid, et arvutada välja 2014. eelarveaasta käibemaksupõhiste omavahendite baas.”
            
         Artikkel 2
   Käesolev otsus on adresseeritud Portugali Vabariigile.
   
      Brüssel, 26. november 2014
      
         
            Komisjoni nimel
         
         
            asepresident
         
         Kristalina GEORGIEVA
      
   
   
      (1)  EÜT L 155, 7.6.1989, lk 9.
   
      (2)  Nõukogu direktiiv 2006/112/EÜ, 28. november 2006, mis käsitleb ühist käibemaksusüsteemi (ELT L 347, 11.12.2006, lk 1).
   
      (3)  Ares(2014)405079
   
      (4)  Euroopa Parlamendi ja nõukogu määrus (EL) nr 549/2013, 21. mai 2013, Euroopa Liidus kasutatava Euroopa rahvamajanduse ja regionaalse arvepidamise süsteemi kohta (ELT L 174, 26.6.2013, lk 1).
   
      (5)  Nõukogu otsus 2007/436/EÜ, Euratom, 7. juuni 2007, Euroopa ühenduste omavahendite süsteemi kohta (ELT L 163, 23.6.2007, lk 17).
   
      (6)  Komisjoni rakendusotsus 2013/749/EL, Euratom, 10. detsember 2013, millega antakse Portugalile luba kasutada käibemaksupõhiste omavahendite baasi väljaarvutamisel teatavaid ligikaudseid arvestusi (ELT L 333, 12.12.2013, lk 81).